1471 Kiriku õpetus seostab lepitusesakramendi indulgentside doktriini ja praktikaga. Indulgents kustutab osaliselt või täielikult ajaliku karistuse juba andeksantud pattude eest. Kirik kuulutab, et teatavatel kindlaksmääratud palvetel või tegudel on eriline väärtus, kuna neil on osa vaimsetest hüvedest, mis Jeesus Kristus on pälvinud, ja pühakute  headest tegudest. See vaimne armude varasalv, mida kõikide liikmete vahel jagatakse, rõhutab Kristuse ihu erinevate liikmete hoolt ja armastust üksteise suhtes.